പാറക്കടവില് അടിഞ്ഞുകൂടിയ വന്മരം മുറിച്ചുമാറ്റി നിലന്പൂര്: ചാലിയാര് പുഴയുടെ നിലന്പൂരിലെ പാറക്കടവില് മലവെള്ളപ്പാച്ചിലില് വന്നടിഞ്ഞ കൂറ്റന് പാഴ്മരം മുറിച്ചു നീക്കി. നഗരസഭാധ്യക്ഷന് മാട്ടുമ്മല് സലിം, ഉപാധ്യക്ഷ അരുമ ജയകൃഷ്ണന്, പനയങ്കോട് സെക്ഷന് ഫോറസ്റ്റ് ഓഫീസര് പി.എന്. സജീവന് എന്നിവരുടെ സാന്നിധ്യത്തില് എമര്ജന്സി റസ്ക്യൂ ഫോഴ്സ് ഇആര്എഫ് വോളണ്ടിയര്മാരാണ് മരം മുറിച്ച് നീക്കിയത്. പാഴ്മരം വന്നിടഞ്ഞത് വനംവകുപ്പിനെ അറിയിച്ചതോടെയാണ് മുറിച്ചു നീക്കാന് നടപടി ഉണ്ടായതെന്നു നഗരസഭാധ്യക്ഷന് മാട്ടുമ്മല് സലിം പറഞ്ഞു. ഏതാനും ദിവസങ്ങള്ക്ക് മുന്പുണ്ടായ കനത്ത മഴയിലാണ് ചാലിയാറിലൂടെ പാഴ്മരം ഒഴുകിയെത്തിയത്. ഇആര്എഫ് വോളണ്ടിയര്മാരായ കെ.എം. അബ്ദുള് മജീദ്, ഷംസുദിന് കൊളക്കാടന്, പി.ടി. റംസാന്, പി.പി. ഷാഹിന്, കെ.സി. ഷബീറലി, കെ.എച്ച്. ഷാഹബന് കേഹത്ത്, ആനന്ദ്, അതുല് പ്രസാദ്, വിപിന് പോള്, നഗരസഭാംഗം റഹ്മത്തുള്ള എന്നിവര് പങ്കെടുത്തു.